projecte-aina/catalan_government_crawling huggingface dataset:
S'ha iniciat el període de recollida de dades de l' Estadística d'Establiments Sanitaris amb Règim d'Internament (EESRI) corresponent a l'any 2019.
D'acord amb el que estableixen els articles 14.2 i 70 de la Llei 39/2015, d'1 d'octubre del procediment administratiu comú de les administracions públiques, aquest procediment es realitzarà electrònicament.
Per aquest motiu posem a disposició dels interessats la nova versió del qüestionari (V4.0) així com la documentació que us serà d'ajuda per l'acompliment del qüestionari i la seva posterior tramitació electrònica: el Manual d'usuari del Qüestionari, el Glossari, la Guia per a la introducció de dades, les Instruccions per xifrar el fitxer xml i el Manual de Tramitació Electrònica de l'EESRI.
En cas de dubte, podeu adreçar-vos per correu electrònic a [EMAIL]
Aquest any el termini de lliurament finalitza el 27 de juliol de 2020
Cliqueu aquí per poder sol·licitar dades d'aquesta estadística
Les Entitats d'Assegurança Lliure tenen com una de les seves finalitats oferir la cobertura del risc de malaltia als seus assegurats.
La Memòria de les entitats d'assegurança lliure és una de les eines de què disposa el Departament de Salut per valorar l'evolució anual del sector, conèixer la població catalana que disposa d'una doble cobertura per al risc de malaltia i tenir una aproximació de l'activitat sanitària que realitzen les asseguradores.
En les èpoques hivernals la utilització dels serveis sanitaris és més elevada i és quan és més important utilitzar bé els recursos que tenim disponibles.
Des d'aquesta pàgina podreu conèixer les dades setmana a setmana.
Les visites al centres d'atenció primària són les visites realitzades en el centre i en el domicili que fan referència a temes de salut, i han estat ateses per professionals de medicina i d'infermeria.
Durant les setmanes que hi ha epidèmia de grip el nombre de visites augmenta en tots els centres d'atenció primària i els hospitals.
Els serveis d'atenció continuada estan ubicats majoritàriament en els CAP i donen atenció amb un horari més ampli que el vostre metge o metgessa i infermera de família.
El Pla Integral d'Urgències de Catalunya permet realitzar el seguiment dels indicadors de l'activitat realitzada pels serveis d'urgències dels hospitals de la xarxa sanitària pública, incloent els serveis d'urgènciens dels hospitals infantils (Hospital Maternoinfantil de la Vall d'Hebron i Hospital Sant Joan de Déu d'Esplugues de Llobregat), i de la seva tendència a Catalunya, comparant la setmana actual amb la setmana de referència, que és la mitjana de les quatre setmanes del mes de novembre.
El Pla Integral d'Urgències de Catalunya permet realitzar el seguiment dels indicadors de l'activitat realitzada pel 061 CatSalut Respon i de la seva tendència a Catalunya, comparant la setmana actual amb la setmana de referència, que és la mitjana de les quatre setmanes del mes de novembre.
Aquest servei dona resposta a totes les demandes de salut, ja es tracti d'una emergència mèdica, un problema de salut o un tràmit administratiu del CatSalut.
Des del mes de març de 2009 es distribueix a totes les demarcacions dels col·legis de metges catalans el nou model de certificat de defunció.
Aquest nou document, que té validesa des de l'1 de gener de 2009, s'està implantant arreu de l'Estat.
Tot i això, els antics documents seran encara vigents fins que s'exhaureixin els exemplars disponibles.
El nou imprès incorpora, en un únic document, els documents anteriors, el certificat mèdic oficial i la butlleta estadística de defunció, en els quals la informació relativa a la mort i les seves causes, eren i continuen sent de compliment obligat per part d'un metgeo metgessa.
Aquesta informació té validesa legal i és la que s'utilitza per elaborar les estadístiques oficials de la causa de mort.
Qualsevol metge o metgessa pot signar la defunció d'una altra persona que ha mort per causes naturals.
Generalment, correspon al metge o metgessa de capçalera, al metge o metgessa que ha atès la persona en el centre o establiment sanitari on es trobava aquesta i també a un facultatiu particular, atès que és possible que tingui un major coneixement de les causes de la defunció.
En totes les morts per causa no natural, i si es desconeixen les causes que han portat a la defunció, es requereix la intervenció judicial i del metge forense.
El metge o metgessa ha d'emplenar els apartats relatius al següent:
Ordre d'anotació de les causes de la mort
a) Comenceu per la causa immediata (el procés últim que ha produït directament la mort).
b) i c) Seguiu amb les causes antecedents (malalties prèvies causants de la causa immediata).
Han d'estar relacionades amb la causa immediata, i entre elles d'acord a com s'hagin esdevingut en el temps (seqüenciació temporal).
Si és possible, empleneu una única causa per apartat.
Si anoteu més d'una causa per apartat, separeu-les clarament per comes.
d) Incloeu una única causa fonamental o bàsica que és el primer procés o causa que ha desencadenat totes les altres declarades en els apartats precedents (antecedents i causa immediata).
Anoteu totes les altres malalties que han influït o contribuït al desenllaç final, però que no encaixen en la successió de causes que han portat a la mort descrita en els apartats anteriors.
El gran interès sanitari de les estadístiques de mortalitat rau en el fet que és una font d'informació que es refereix a un fet únic, com és la mort, i per tant està menys subjecte a interpretació que altres esdeveniments de contingut sanitari com les visites, la morbiditat percebuda o atesa, etc. Alhora, en aquesta estadística la informació està força estandarditzada a partir de la utilització de les normes i classificacions de l'OMS, la qual cosa comporta que les dades siguin comparables entre diferents territoris i períodes de temps.
Són les dades sobre salut més antigues de què es disposa, i per aquest motiu les sèries temporals disponibles permeten analitzar les tendències seculars de moltes malalties i elaborar hipòtesis etiològiques, a més d'ajudar a valorar en termes generals el funcionament dels serveis de salut.
L'informe anual de salut respon al compromís del Departament de Salut de retre comptes de manera periòdica sobre la salut de la població.
Es presenten d'indicadors relacionats amb l'entorn socioeconòmic i ambiental, els estils de vida, la càrrega
de morbimortalitat i la utilització de serveis sanitaris per part de la població de Catalunya.
També recull les accions que el sistema de salut du a terme per mantenir i millorar la salut de la població.
L'informe de salut 2012 té una triple finalitat: presentar els indicadors de salut més recents a partir de les principals fonts d'informació de què es disposa, fer el seguiment del grau d'acompliment dels objectius de salut del Pla de salut 2011-2015 i presentar, amb caràcter monogràfic, els resultats de la implantació d'un projecte estratègic com és el cas del Codi infart.
Els principals resultats que es presenten en l'informe són:
• La conjuntura econòmica posa en tensió el sistema de salut i la seva sostenibilitat, però hi ha marge per augmentar-ne l'efectivitat i l'eficiència
• Catalunya presenta uns bons indicadors de salut per al conjunt de la població i ocupa una posició intermèdia alta en relació amb els països de l'entorn europeu
• S'observen millores en alguns comportaments relacionats amb la salut i hi ha una bona implantació de les activitats preventives recomanades
• El contacte de la població amb els serveis sanitaris és elevat i també ho és el nivell de satisfacció
• Hi ha situacions d'especial vulnerabilitat i la població que es troba en situacions més desafavorides presenta pitjors indicadors de salut
• El territori tendeix a ser més homogeni
• Cal valorar la importància de tenir objectius de salut explícits: el Pla de salut 2011-2015 n'és la referència
• El Codi infart exemplifica que és possible fer els serveis més accessibles i millorar els resultats en termes de salut, satisfacció i cost
El Servei de Gestió i Anàlisi de la Informació per a la Planificació Estratègica de la Direcció General de Planificació en Salut disposa de diferents fonts d'informació en l'àmbit de la salut: Registre de mortalitat de Catalunya (RMC), Enquesta de salut de Catalunya (ESCA), Estadística d'establiments sanitaris en règim d'internament (EESRI), Estadística de la interrupció voluntària de l'embaràs (IVE) i Estadística de la reproducció humana assistida (FIVCAT).
Es poden sol·licitar dades anònimes i dades originals i confidencials per a estadística oficial d'aquestes fonts mitjançant el formulari normalitzat de sol·licitud de dades dels sistemes d'informació en salut, de forma presencial o telemàtica.
Per emplenar correctament el formulari, cal que el deseu, en format PDF, dins el vostre ordinador amb el nom que vulgueu i que l'obriu amb una versió actualitzada del programa Adobe Reader (versió 9.1 o superior ).
És important que recordeu la carpeta on heu desat el fitxer.
En cas de dubte sobre la tramitació en línia, consulteu la pàgina de suport a la tramitació i les recomanacions de privacitat i seguretat o bé truqueu al servei d'atenció telefònica del 012.
D'acord amb les condicions del portal de tramitació, el fitxer de sol·licitud, incloent-hi els fitxers adjunts, no pot excedir els 5 MB, de manera que, si és més gran, heu de comprimir els documents que annexeu en format ZIP o RAR, preferiblement aquest últim format, perquè en resulta un arxiu més petit.
Cal fer servir un programa de compressió de fitxers, i us en podeu descarregar una versió gratuïta a www.winzip.com o a www.winrar.es.
A qualsevol persona a títol particular o en nom d'una entitat.
L'Administració de la Generalitat de Catalunya garanteix la confidencialitat de les dades personals que es faciliten a través d'aquest web en els termes establerts pel Reglament 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.
Aquesta normativa també regeix el funcionament, la gestió i els terminis de publicació dels actes administratius en el Tauler electrònic.
Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades
La Seu electrònica garanteix que a cada pàgina que contingui formularis que recullin dades de caràcter personal, s'informarà, de manera expressa, de l'existència d'un tractament de dades de caràcter personal, de la finalitat de la seva recollida i de les persones destinatàries de la informació, de les possibles cessions de dades, de la identitat i adreça del responsable del fitxer, així com de la possibilitat d'exercir els drets d'accés, rectificació, supressió (dret a l'oblit), oposició, a la limitació del tractament i a la portabilitat de les dades.
Els drets Habeas data són aquells que la ciutadania pot exercir, de manera gratuïta, per tenir control sobre les seves dades personals.
Donen a la persona la potestat de protegir aquesta informació i d'exercir-hi un control efectiu.
Aquests drets poden ser exercits per les persones afectades o una persona representant en nom seu (en el cas de menors de 14 anys, persones amb discapacitat, persones més grans de 14 anys si la llei ho exigeix, o quan la persona afectada designi voluntàriament algú que la representi).
En el cas d'una persona difunta el dret de supressió pot ser exercit pels familiars davant els òrgans responsables dels fitxers que continguin dades d'aquesta persona.
Les persones que vulguin exercir els seus drets sobre alguna d'aquestes dades personals, poden fer-ho electrònicament a través del tràmit de la Petició genèrica.
La presentació de la sol·licitud a través d'aquest canal requereix disposar de certificat electrònic o bé del sistema alternatiu d'identificació idCat Mòbil.
S'haurà de seguir el procediment següent:
També poden exercir els drets d'accés, rectificació, supressió, oposició al tractament i sol·licitud de limitació adreçant una sol·licitud en suport paper al Departament de la Vicepresidència i d'Economia i Hisenda (Rambla de Catalunya, 19-21, 08007 Barcelona)
Per ampliar la informació referent als drets de les persones en matèria de protecció de dades.
Podeu consultar els dies i hores en què algun servei de la Seu electrònica està o ha estat inoperatiu.
La consulta està disponible per dia i hora i per tipus d'incidència.
Seleccioneu el document per cercar avisos (2014-2017, 2018 o 2019).
A cadascun trobareu la següent informació:
Per buscar una incidència específica o una data en concret utilitzeu la cerca per text o els filtres de cada columna.
Per saber què significa cada incidència
Per saber quin servei provoca la incidència (e-NOTUM, e-TRAM, VÀLid, GSIT, PICA...)
En què consisteix, qui n'és el titular i responsable, quina normativa la regeix i informació sobre els drets i obligacions de la ciutadania.
Informació sobre els dies i hores en què algun servei de la Seu electrònica està o ha estat inoperatiu.
Confidencialitat de les dades personals que es faciliten a través del web i drets sobre les dades: d'accés, de rectificació, de cancel·lació i d'oposició.
Quines són la data i l'hora oficials que serveixen de referència per al còmput de terminis dels tràmits i el calendari oficial.
Per conèixer el significat dels conceptes tècnics que hi ha a la Seu electrònica.
Informació sobre possibles dubtes de seguretat, tramitació, notificacions, validacions...
La maquinària emprada per a la sega i recol·lecció de cereals, en condicions de molt baixa humitat relativa i temperatures altes, pot ocasionar incendis de vegetació que a vegades causen grans perjudicis per a les persones i la seva seguretat, per la pèrdua de la collita, de maquinària, l'amenaça d'edificacions agrícoles, i finalment també poden afectar el terreny forestal.
El perill d'incendi a causa de guspires en els treballs de recol·lecció del cereal s'incrementa en condicions d' humitat relativa baixa, (per sota del 50 % comença ha haver-hi incendis i es produeix un pic d'incendis amb humitats inferiors al 30 %).
Estadísticament la corba dels incendis està desplaçada en horari respecte a la corba d'humitats relatives, per efecte de l'increment de risc d'incendi produït per la radiació, amb una punta d'incendis entre les 13 i les 14 hores del migdia, i les ignicions concentrades entre les 13 i les 17 hores; per tant, és convenient prendre el màxim de precaucions a les hores de màxima insolació.
Donen suport a aquest document les organitzacions professionals agràries Unió de Pagesos, Joves Agricultors i Ramaders de Catalunya, ASAJA, El Secretariat Nacional d'Agrupacions de Defensa Forestal de Catalunya, l'Institut Agrícola Català de Sant Isidre, i els departaments de la Generalitat de Catalunya, d'Interior i de Territori i Sostenibilitat.
Les organitzacions professionals agràries, el Secretariat Nacional d'ADF de Catalunya i els departaments de la Generalitat abans esmentats promouran sessions informatives de mesures de prevenció d'incendis en les comarques especialment afectades per aquesta casuística d'incendis agrícoles així com es constituirà un grup de treball per estudiar i proposar mesures per les properes campanyes.
L'ús del foc a l'aire lliure és una activitat de risc d'incendi forestal si es fa a menys de 500 metres de terrenys forestals, siguin boscos o matolls.
Per això, des del 15 de març i fins al 15 de setembre està prohibit fer foc de tota mena en terrenys forestals i la franja de 500 metres que els envolta.
Aquest precepte inclou algunes excepcions:
Es per això què, li proposem realitzi aquesta activitat a més de 500 metres de terrenys forestals, en una barbacoa d'obra d'urbanització o d'una àrea recreativa.
En cas d'activació del nivell 3 del pla ALFA resten prohibides totes les activitats.
Igualment fer barbacoes dins una edificació tancada a 4 parets i amb la sortida de fums protegida és viable tot l'any i no necessita d'autorització.
La ratificació es pot sol·licitar en qualsevol moment.
A la sol·licitud s'ha d'adjuntar el document d'acord, sigui de conformitat o no, al qual s'ha arribat.
Valideu la sol·licitud i signeu-la amb qualsevol certificat digital admès o doneu-vos d'alta a l' IdCat Mòbil.
Obtenció d'un certificat digital
Pertoca al director o directora del centre facultatiu del departament competent en matèria de dret civil al qual és adscrit el Centre de Mediació de Dret Privat de Catalunya dictar els actes administratius en les matèries de la seva competència.
Si no heu acceptat la notificació electrònica, rebreu la notificació per correu ordinari a l'adreça que heu informat en el formulari.
Contra la resolució del director o directora del centre facultatiu es pot interposar un recurs d'alçada davant l'òrgan superior jeràrquic del que els ha dictats.
El recurs extraordinari de revisió es pot interposar davant el conseller o consellera competent en matèria de dret civil en els supòsits que estableix la legislació del procediment administratiu.
La mediació és un mètode extrajudicial de gestió de conflictes en què les parts són protagonistes de la gestió i la resolució de les seves discrepàncies.
Es caracteritza per la intervenció d'una tercera persona imparcial i experta, el mediador, que facilita un espai de diàleg on les parts poden tractar les seves discrepàncies de forma col·laborativa i arribar a acords satisfactoris per a tots.
La mediació es pot iniciar abans d'obrir la via judicial i també durant el procés judicial o una vegada finalitzat, ja sigui per iniciativa directa de les parts o a instància del jutge o per derivació de diferents professionals (tècnics dels serveis socials), sempre que les parts mostrin la seva voluntat de dur a terme la mediació, que es pot aplicar a l'àmbit familiar i al civil.
El Centre de Mediació atendrà la vostra sol·licitud per mitjà d'una persona inscrita als registres de mediació corresponents al vostre àmbit territorial, per tal que faci arribar a l'altra part la proposta de mediació, amb l'oferiment previ de participar en una sessió informativa sobre el funcionament i els avantatges de la mediació.
Si ambdues parts ho accepten, es podrà iniciar una mediació per mitjans telemàtics i tractar d'arribar a un acord, que posteriorment s'ha de ratificar (vegeu tràmit relacionat ).
Així mateix, arran de la COVID-19 s'ha impulsat per llei un procediment especial de mediació exprés en l'àmbit de família.
D'acord amb la normativa vigent sobre mediació en l'àmbit del dret privat, perquè una persona pugui inscriure's en els registres del Centre de Mediació de Catalunya ha de tenir una formació específica en mediació.
Aquesta formació s'adquireix fent determinats cursos, homologats pel Centre, amb una durada mínima de 230 hores, i que han de ser impartits per centres docents universitaris o bé pels col·legis professionals o altres corporacions de dret públic.
A universitats, col·legis professionals i altres corporacions de dret públic que sol·liciten l'homologació de cursos de mediació civil i/o familiar.
El procés de mediació es pot sol·licitar en qualsevol moment.
Sol·licitud voluntària de les parts
Mentre duri l'estat d'alarma per la COVID-19, les sol·licituds de mediació s'atendran per mitjans telemàtics.
Us podeu descarregar el formulari corresponent i enviar-lo a l'adreça de correu electrònic del Centre de Mediació, tot indicant el nom de la persona sol·licitant, l'àmbit del conflicte (civil, familiar, veïnal, administratiu..) i la localitat des d'on es formula la sol·licitud:
El Centre de Mediació atendrà la vostra sol·licitud per mitjà d'una persona inscrita als registres de mediació corresponents al vostre àmbit territorial, per tal que faci arribar a l'altra part la proposta de mediació, amb l'oferiment previ de participar en una sessió informativa sobre el funcionament i els avantatges de la mediació.
Si ambdues parts ho accepten, es podrà iniciar una mediació per mitjans telemàtics i tractar d'arribar a un acord.
Es pot presentar als llocs que s'esmenten a Punts de tramitació, als serveis d'orientació mediadora, als serveis d'informació mediadora i també per alguna de les diferents vies que preveu l'article 38.4 de la Llei 30/1992, de 26 de novembre.
Per a la demarcació de Girona, us podeu adreçar també a l' Oficina d'Atenció al Ciutadà de Girona (cal sol·licitar cita prèvia).
Trucant a l'organisme on s'ha presentat o bé al Centre de Mediació de Dret Privat (o a la delegació territorial corresponent).
Quan el Centre de Mediació rep la sol·licitud de mediació d'una de les parts es posa en contacte amb l'altre o les altres parts en el termini màxim de quatre o cinc dies.
Si el Centre rep la sol·licitud de totes les parts es designa la persona mediadora en el termini màxim de cinc dies.
Pertoca al director o directora del centre facultatiu del departament competent en matèria de dret civil al qual és adscrit el Centre de Mediació de Dret Privat de Catalunya dictar els actes administratius en les matèries de la seva competència.
Contra la resolució del director o directora del centre facultatiu es pot interposar un recurs d'alçada davant l'òrgan superior jeràrquic del que els ha dictats.
El recurs extraordinari de revisió es pot interposar davant el conseller o consellera competent en matèria de dret civil en els supòsits que estableix la legislació del procediment administratiu.
La sol·licitud ha d'anar acompanyada d'una memòria que inclogui les dades següents:
- Programa del curs on s'especifiquin els objectius, el contingut de les matèries i la seva durada.
- Ressenya de la metodologia amb concreció del Programa de pràctiques.
- Descripció dels sistemes d'avaluació emprats per valorar la capacitació de l'alumnat.
- Relació del personal docent, amb l'expressió de les seves dades personals i professionals.
- Indicació de la pàgina web on s'informa del curs i s'especifiquen els requisits que exigeix la normativa per a la inscripció als registres de persones mediadores del Centre de Mediació de Dret Privat de Catalunya.
- Calendari i horari del curs, i localització de les aules on s'impartirà.
D'acord amb l' Ordre JUS/428/2012, de 18 de desembre, per la qual es regulen els continguts bàsics i el procediment d'homologació de la formació específica en matèria de mediació en l'àmbit del dret privat, el programa del curs ha de tenir, pel que fa la part general, una formació en mediació amb una durada mínima de 110 hores lectives incloses les pràctiques, i pel que fa a les parts específiques de mediació en l'àmbit familiar i en els altres àmbits del dret privat, una formació en mediació amb una durada mínima de 60 hores lectives incloses les pràctiques, per a cadascun dels àmbits.
En la formació presencial, un dels requisits mínims imprescindibles per acreditar l'aprofitament és l'assistència del 80% del total d'hores lectives tant a la part general com a les parts específiques.
Amb la sol·licitud s'ha de fer efectiva una taxa de 54,60 euros.
En el cas de tenir certificat digital també es pot utilitzar l'apartat La meva carpeta d'aquest mateix portal.
És un programa per practicar català a través de la conversa, adreçat a persones majors d'edat.
Es basa en la creació de parelles lingüístiques formades per un voluntari i un aprenent.
Voluntariat per la llengua (VxL) ofereix dues modalitats: presencial (les parelles assisteixen al lloc de trobada que hagin acordat) i virtual (les parelles fan les trobades per videoconferència).
El compromís mínim és de 10 hores.
VxL és un programa impulsat i dirigit per la Direcció General de Política Lingüística i gestionat territorialment pel Consorci per a la Normalització Lingüística.
És una persona major d'edat que parla català fluidament.
És una persona major d'edat que té coneixements bàsics de català i vol practicar-lo per adquirir fluïdesa.
Comunicació dels membres del Patronat de la fundació al Protectorat, del compliment dels requisits establerts per la normativa vigent per actes de disposició, de relacions laborals o professionals amb la fundació i d'operacions diferents de les relacions laborals o professionals amb patrons de l'article 332-2 i 332-10 del Codi civil de Catalunya.
A membres del patronat de les fundacions inscrites en el Registre de Fundacions de la Generalitat de Catalunya.